EkBass/fiwiki-20250220-pages-articles huggingface dataset:
Lago Nero

Lago Nero on suomalaisen laulajan Pate Mustajärven toinen sooloalbumi. Se julkaistiin vuonna 1988. Albumi jatkaa samalla linjalla, kuin sitä edeltänyt Nyt! -levy (1984). Mustajärvi tulkitsee nuoruutensa suosikkikappaleitaan, mm. Stingiltä, Elton Johnilta ja Dr. Feelgoodilta. Käännöksiä tekivät mm. Juice Leskinen ja Mustajärvi itse. Albumi äänitettiin Studio JJ:ssä tammi–helmikuussa 1988, ja se miksattiin helmikuussa Finnvoxilla. == Kappaleet == # # # # # # # # # # # # == Muusikot == * Pate Mustajärvi – laulu * T.T. Oksala – kitara (1, 3, 4, 5, 7, 8, 9, 10, 11, 12), lehmänkello (3), taustalaulu (7, 9, 11) * Pantse Syrjä – kitara (1) * Reijo Heiskanen – akustinen kitara (1, 8) * Juuso Nordlund – basso * Safka – piano (1, 5, 7, 12), urut (3, 4, 5, 7, 8, 9, 10), kellopeli (5), syntetisaattorit (6, 7, 12), taustalaulu (9), haitari (1) * Aku Syrjä – rummut (1, 3, 5, 7, 8, 10, 12), Hi- hat (6) * Törrö Tapaninen – kitara (2) * Twist Twist Erkinharju – rummut (2, 4, 9, 11) * Kata Laurikainen – taustalaulu (1, 9, 10, 11) * Toni Lähteenmäki – taustalaulu (1, 9, 10, 11) * Jyrki Niemi – pasuuna (3, 7) * Nalle Lehtonen – trumpetti (3, 7) * Vesa Hyrskykari – saksofoni (3, 7, 10) * Lucjan Czaplicki – huilut ja saksofoni (6) * Juice Leskinen – kuoro (7) * Jyrki Melartin – kuoro (7) * Dave Lindholm – kitara (9, 11) * Tuula Heikkinen – laulu ja taustalaulu (11) === Muut === * T.T. Oksala – tuottaja, äänittäjä, miksaaja * Kari Lahtinen – kannet == Singlet == * "Donna Maria" / "Taas iskee yö" (PIS 233, 1988) * "Lui" / "Meni niin, meni näin" (PIS 241, 1988) * "Boulevard de la Madeleine" / "Helvetistä taivaaseen (ja takaisin...)" (PIS 250, 1988) * "Boulevard de la Madeleine" / "Meni niin, meni näin" (AUTOM 15, 1988) == Lähteet == Luokka:Pate Mustajärven albumit Luokka:Vuoden 1988 albumit Luokka:Cover-albumit Luokka:T. T. Oksalan tuottamat albumit
Aleksandr Dovbnja

Aleksandr Vjatšeslavovitš Dovbnja (, s. 10. huhtikuuta 1987 Moskova, Venäjän SNT, Neuvostoliitto) on venäläinen jalkapallomaalivahti, joka edustaa Venäjän 1. divisioonassa pelaavaa Lutš-Energija Vladivostokia. Keväällä 2006 Hakaan saapunut venäläismaalivahti torjui ensimmäisen virallisen ottelunsa Hakan maalilla liigacupin ottelussa Kuopion Palloseuraa vastaan maaliskuussa. Ensimmäisellä kaudellaan Dovbnja haki pääasiassa tuntumaa Hakan farmijoukkueessa Pallo-Sepoissa. Kaudella 2007 hän nousi joukkueen ykkösvahdiksi. Marraskuussa 2008 hänen sopimuksensa Hakan kanssa purkaantui ja Dovbnja muutti takaisin Venäjälle. == Lähteet == == Aiheesta muualla == * Profiili FC Hakan sivustolla * Profiilin Veikkausliigan sivustolla Luokka:Venäläiset jalkapallomaalivahdit Luokka:Vuonna 1987 syntyneet Luokka:Elävät henkilöt
SSX (pelisarja)

SSX (Snowboard Supercross) on Electronic Artsin julkaisema lumilautailuaiheinen urheilupelisarja PlayStation 2:selle, N-Gagelle ja Wiille. Sarjan ensimmäinen osa, SSX, julkaistiin vuoden 2000 lokakuussa. == Pelit == ===PlayStation 2=== * SSX (2000) * SSX Tricky (2001) * SSX 3 (2003) * SSX On Tour (2005) ===N-Gage=== * SSX Out of Bounds (2005) ===Wii=== * SSX Blur (2006) ===Xbox 360=== * SSX (2012) ===PlayStation 3=== * SSX (2012) == Aiheesta muualla == * Pelisarja MobyGamesissä *SSX Tricky:n kotisivu *SSX 3:n kotisivu *SSX On Tourin kotisivu *SSX Blurin kotisivu Luokka:Videopelisarjat Luokka:Lumilautailuvideopelit
Pisimmät sanat

Kielen pisimpien sanojen kriteerit vaihtelevat. Sanalta voidaan vaatia perusmuotoisuutta, mutta se mikä katsotaan taivutusmuodoksi ja mikä johdokseksi, on jossain määrin veteen piirretty viiva. Mikäli johdokset ylipäänsä sallitaan, voidaan vaatia, että kukin johdos esiintyy vain kerran tai että sanaa johdoksineen käytetään todellisessa puhutussa tai kirjoitetussa kielessä. Myös yhdyssanoihin on otettava kantaa. == Suomen kieli == Pitkä sana suomen kielessä on esimerkiksi peruspalveluliikelaitoskuntayhtymä (34 kirjainta). Jos taivuttaminen sallitaan, pidempiäkin reaalisia sanoja voidaan muodostaa. Johdosten ja liitepartikkeleiden salliminen pidentää pisintä mahdollista sanaa entisestään sanan reaalisen käytettävyyden laskiessa. Suomen kielessä käytetään vapaata yhdyssanamuodostusta: uusia sanoja voidaan muodostaa tarpeen mukaan vaikka kesken keskustelun. Tämä antaa mahdollisuuden yhdistää substantiiveja peräkkäin loputtomasti rikkomatta kielioppisääntöjä. Jos keinotekoiset konstruktiot sallitaan, liitepartikkeleiden ja taivutusmuotojen yhdistely antaa mahdollisuuden muodostaa hyvinkin pitkiä sanoja. Pisimpänä näin muodostettuna sanana voidaan pitää Artturi Kanniston muodostamaa sanaa kumarreksituteskenteleentuvaisehkollaismaisekkuudellisenneskenteluttelemattomammuuksissansakaankopahan (102 kirjainta).Artturi Kannisto 375 humanistia -sivustolla. Julkaistu 6.6.2015. Helsingin yliopiston humanistinen tiedekunta. Viitattu 17.7.2016. On myös sana hurskahtelevaisehkollaismaisellisuuksissaankohankin (51 kirjainta), joka on puolet lyhyempi. Aikoinaan eräässä pitkien sanojen muodostamiskilpailuissa, jossa yhdyssanoja ei hyväksytty, voitti sana järjestelmällisentelemättömyydessänsäkään.Yrjö Karilas: Antero Vipunen, arvoitusten ja ongelmien, leikkien ja pelien sekä eri harrastelualojen pikkujättiläinen, s. 226, 15. painos WSOY 1990 Guinness World Records mainitsee taivuttamattoman yhdyssanajättiläisen lentokonesuihkuturbiinimoottoriapumekaanikkoaliupseerioppilas (61 kirjainta). Lisäksi biologiassa tutkittaessa proteiininäytteitä yksi yleisesti käytetty proteiinien erottelumenetelmä on nimeltään natriumdodekyylisulfaattipolyakryyliamidigeelielektroforeesi (60 kirjainta). Kirjassa Finnish Sound Structure mainitaan "jonkin verran kaukaa haettuna esimerkkinä" sana järjestelmällistyttämättömyydellänsäkään. Kielitoimiston sanakirjan pisimmät sanat ovat pyyhkäisyelektronimikroskooppi ja elintarviketurvallisuusvirasto. == Lähteet == Luokka:Sanasto-oppi Luokka:Seulonnan keskeiset artikkelit Luokka:Suomen kieli
Panu Larnos

__NOTOC__ Panu Larnos (s. 10. elokuuta 1982) on Idolsin kolmannella tuotantokaudella viidenneksi sijoittunut laulaja. Larnos solmi levytyssopimuksen syksyllä 2007 North & South - ja Kenolamusic-yhtiöiden kanssa. Ensimmäinen tuotos julkaistiin viihdelehti Stara.fi:n nettisivuilla ystävänpäivänä 2008, jolloin sivuilta oli ilmaiseksi ladattavissa kappale "Valentine’s Day". Kappale on myös myöhemmin julkaistulla albumilla, mutta ei kyseisenä versiona. Larnos eli avoliitossa Idolsista tutun Anna Abreun kanssa, mutta pari erosi keväällä 2009. Helmikuussa 2011 Larnos ilmoitti musiikkiuransa olevan tauolla toistaiseksi.Idolsista tuttu Panu Larnos: Musahommat jäässä MTV3 Viihdeuutiset 28.2.2011 Larnos oli sivupääosassa James Dean -musikaalissa Ikuisesti sinun 2013 – 2014,James Dean - Ikuisesti sinun Valkeakosken kaupunginteatteri, 12.9.2013 muuten hän on keikkaillut laulajana satunnaisesti. Lisäksi hän asuu nykyään Nurmijärvellä. Larnos aiheutti juhannusaattona 2014 Idols-ohjelmassa esiintyneen Vesa Suonnon kuoleman ajettuaan rekisteröimättömällä mönkijällä 1,62 promillen humalassa metsään. Larnosta syytettiin 19. lokakuuta 2016 alkaneessa oikeudenkäynnissä rattijuopumuksesta, ajoneuvorikkomuksesta, liikenneturvallisuuden vaarantamisesta sekä kuolemantuottamuksesta. Syyttäjä vaati Larnoksen tuomitsemisesta yhteiseen ehdolliseen vankeusrangaistukseen tai tuntuvaan sakkorangaistukseen. Etelä-Savon käräjäoikeus tuomitsi Larnoksen 40 päivän ehdolliseen vankeusrangaistukseen ja kolmen kuukauden ajokieltoon, mutta hän valitti tuomiosta hovioikeuteen. ==Diskografia== ===Albumit=== * Million Miles (7. toukokuuta 2008) ===Singlet=== * "Million Miles" (2008) * "Teitä on liikaa" (2009) ==Lähteet== ==Aiheesta muualla== * * Luokka:Suomalaiset poplaulajat Luokka:Suomen Idols Luokka:Vuonna 1982 syntyneet Luokka:Elävät henkilöt
Ville Blåfield

Ville Vihtori Blåfield (s. 30. huhtikuuta 1980Finlands ridderskaps och adels kalender 1992, s. 113. Esbo 1991. ISBN 951-9417-26-5) on suomalainen toimittaja. Blåfield on työskennellyt muun muassa Helsingin Sanomien kehityspäällikkönä, Nyt-liitteen ja Radio Helsingin esimiehenä, SK Miehen ja Seuran toimituspäällikkönä sekä Suomen Kuvalehden ja Ilta-Sanomien toimittajana. Blåfield on myös esiintynyt perjantaiaamuisin Yle TV1:n Jälkiviisaissa. Vuonna 2018 Blåfield siirtyi viestintätoimisto Milttonin ansaitusta mediasta vastaavaksi johtajaksi. Vuodesta 2022 hän on ollut myös Helsingin kirjamessujen sivutoiminen ohjelmajohtaja Milttonin työn ohessa. Blåfield irtisanoutui Helsingin Sanomista yhdessä Reetta Rädyn ja Paula Salovaaran kanssa heinäkuussa 2013, mutta irtisanoutumiseen ei toimittajien mukaan liittynyt dramatiikkaa.Hesarin jättävä Salovaara: Mitään suunnitelmaa tulevasta ei ole – mutta kauheasti ideoita. Yle Uutiset. Viitattu 26.7.2013. Ville Blåfield on toimittaja Antti Blåfieldin poika. Hänen puolisonsa oli aiemmin vaatesuunnittelija Samu-Jussi Koski.Linnan juhlat 2009. Yle Areena. . Viitattu 17.4.2010. ==Teokset== * Blåfield, Ville & Sharma, Leena: Ken leikkiin ryhtyy...: Julkisuuden himo ja hinta. Ajatus Kirjat 2007. ISBN 978-951-20-7358-0 * Blåfield, Ville & Räty, Reetta: Kuka hullu haluaa poliitikoksi? Teos 2015. ISBN 978-951-851-632-6 * * ==Lähteet== Luokka:Suomalaiset toimittajat Luokka:Suomalaiset tietokirjailijat Luokka:Vuonna 1980 syntyneet Luokka:Elävät henkilöt Luokka:Suomalaiset aateliset
Goldenharin oireyhtymä

Goldenharin oireyhtymä on synnynnäinen oireyhtymä, jolle ominaista ovat epämuodostumat kasvojen, silmien, korvien ja selkärangan alueella. Sairauden aiheuttaa kromosomi 14:n pitkän varren geenivirhe. Goldenharin oireyhtymästä kärsii yksi noin 3 000:sta–5 000:sta ihmisestä.http://www.saunalahti.fi/kup/syndroma/goldenha.htm Joillakin esiintyy lisäksi huuli- ja suulakihalkioita, lapsuuden aikaisia syömisvaikeuksia, unenaikaisia hengityskatkoksia, pienipäisyyttä, selkäydintyriä, kehitysvammaisuutta, skolioosia ja vaurioita sydämessä, munuaisissa ja virtsateissä. Suurin osa Goldenharin oireyhtymästä kärsivistä aikuisista on älyllisesti normaalilla tasolla. Oireyhtymää esiintyy enemmän miehillä kuin naisilla. Joillakin potilailla epämuodostumat silmissä ja korvissa saattavat aiheuttaa kuulo- ja/tai näkövamman.http://www.deafblindinternational.org/standard/about_goldenhar.html Oireisto on nimetty Maurice Goldenharin (1924–2001) mukaan.Maurice Goldenhar (www.whonamedit.com) == Lähteet == Luokka:Oireyhtymät
T. A. Wiherheimo

Toivo Antero (T. A.) Wiherheimo (vuoteen 1906 Grönhag; 13. heinäkuuta 1898 Helsinki – 5. maaliskuuta 1970 Helsinki) oli suomalainen kokoomuksen kansanedustaja Hämeen pohjoisesta vaalipiiristä vuosina 1948–1965 sekä moninkertainen ministeri. Wiherheimon vanhemmat olivat rakennusmestari Anders Viktor Grönhag ja Amanda Poussa. Wiherheimo kirjoitti ylioppilaaksi 1915 ja valmistui filosofian kandidaatiksi 1919. Valmistuttuaan hän työskenteli Metsähallituksen ja Tilastollisen päätoimiston tilastomiehenä 1919–1929. Sanomalehti Uuden Suomen talouspoliittisena avustajana Wiherheimo oli vuosina 1934–1954. Hän oli Kauppakorkeakoulun kansantaloustieteen vastaavana professorina 1937–1938 ja Liiketaloustieteellisen tutkimuslaitoksen varajohtajana 1939–1949. Wiherheimo toimi tämän jälkeen Keskuskauppakamarin yliasiamiehenä vuosina 1949–1964. Poliittisella urallaan Wiherheimo toimi ministerinä kauppa- ja teollisuusministeriössä ensin Tuomiojan hallituksessa 1953–1954 ja myöhemmin Fagerholmin III hallituksessa 1958–1959 toimittuaan ensin Fagerholmin hallituksen puolustusministerin tehtävissä. Wiherheimo oli kauppa- ja teollisuusministerinä 1962–1963 ja 1964–1966. __NOTOC__ == Julkaisuja == * Vuosien 1922 ja 1923 tulojen kunnallisverotuksessa noudatetut maatalouskiinteistöjen verotusperusteet : tilastollinen katsaus. Maalaiskuntien liiton julkaisuja n:o 5. Helsinki 1924 * Sekatavara-alan yksityisten vähittäiskauppaliikkeiden kannattavuus v. 1944. Tutkielmia / Liiketaloustieteellinen tutkimuslaitos ja Kauppatieteellinen yhdistys 9. Helsinki 1946-1947 * Sekatavara-alan yksityisten vähittäiskauppaliikkeiden kannattavuus v. 1945. Tutkielmia / Liiketaloustieteellinen tutkimuslaitos ja Kauppatieteellinen yhdistys 11. Helsinki 1946-1947 * Sekatavara-alan yksityisten vähittäiskauppaliikkeiden kannattavuus v. 1946. Tutkielmia / Liiketaloustieteellinen tutkimuslaitos ja Kauppatieteellinen yhdistys 13. Helsinki 1946-1947 * Sekatavara-alan yksityisten vähittäiskauppaliikkeiden kannattavuus v. 1947. Tutkielmia / Liiketaloustieteellinen tutkimuslaitos ja Kauppatieteellinen yhdistys 14. Helsinki 1946-1947 == Lähteet == == Kirjallisuutta == * ==Aiheesta muualla== * Wiherheimo, Toivo Antero. Porvarillisen Työn Arkisto. Luokka:Kansanedustajat Luokka:Suomen puolustusministerit Luokka:Suomen kauppa- ja teollisuusministerit Luokka:Kansallisen Kokoomuksen poliitikot Luokka:Pirkanmaan vaalipiiri Luokka:Suomalaiset ministerin arvonimen saaneet Luokka:Suomalaiset päätoimittajat Luokka:Vuonna 1898 syntyneet Luokka:Vuonna 1970 kuolleet
Leena Sharma

Leena Sharma (s. 1967) on suomalainen politiikan toimittaja, joka työskentelee Suomen Kuvalehdessä. Sharma on julkaissut kolme kirjaa, joista ensimmäisen (Ken leikkiin ryhtyy... Julkisuuden himo ja hinta, Ajatus, 2007) yhdessä toimittaja Ville Blåfieldin kanssa. Sharman toinen teos, Ne – kohtaamisia perus-Suomessa, käsitteli perussuomalaisia. Sharman vuonna 2018 ilmestynyt kolmas kirja, Ikuiset ystävät, käsittelee Suomen ja Neuvostoliiton kulttuurisuhteita jatko-sodan päättymisen jälkeen. == Yksityiselämä == Sharman isä on intialainen ja äiti suomalainen. Sharma avioitui perussuomalaisen puolustusministeri Jussi Niinistön kanssa kesäkuussa 2015. ==Teokset== * * * == Tunnustukset == *Vuonna 2009 Sharma sai Bonnierin journalistipalkinnon yhdessä valokuvaaja Kaisa Rautaheimon ja graafikko Riikka Haahden kanssa maahanmuuttoa käsitelleestä reportaasista. * Bonnierin vuoden juttu 2011, ”Minun kouluni on nyt heidän”, Suomen Kuvalehti == Lähteet == Luokka:Suomalaiset politiikantoimittajat Luokka:Suomalaiset tietokirjailijat Luokka:Vuonna 1967 syntyneet Luokka:Elävät henkilöt
Gaming Target

Gaming Target on videpeleihin keskittyvä verkkosivusto, joka avattiin helmikuussa 1999. Sivusto on lähes 1700 arvostelullaan internetin 29. laajin peliarvosteluarkisto. Arviointien lisäksi peleistä julkaistaan muun muassa uutisia, ennakoita, haastatteluja ja oppaita. Sivustolla on myös keskustelualueita ja lukijoiden arvosteluja sisältävä yhteisö. == Historia == Aloittaessaan toimintansa vuonna 1999 Gaming Target käsitteli yksinomaan Nintendo 64 ja Game Boy Color -konsoleita. Saman vuoden lopulla sivustolle lisättiin myös Sega Dreamcast -osasto sinä päivänä, kun kyseinen konsoli julkaistiin Pohjois-Amerikassa. Vuonna 2001 Game Target uusittiin niin ulkoasun kuin sisällön osalta, ja samalla PlayStation 2, Game Boy Advance, Nintendo GameCube ja Xbox saivat omat osastonsa. Sittemmin sivustoa on suunniteltu uudelleen kahteen otteeseen, joista jälkimmäisen, vuonna 2004 tehdyn uudistuksen yhteydessä sivu sai Nintendo DS ja PlayStation Portable -käsikonsoleille omistetut osastot. Toukokuussa 2005 näitä seurasivat PC, N-Gage ja seitsemännen sukupolven Xbox 360, Wii ja PlayStation 3. Vuoden 2006 kesällä Gaming Targetiin avattiin vanhoihin peleihin ja konsoleihin erikoistunut osio. == Lähteet == == Aiheesta muualla == * Gaming Targetin kotisivusto Luokka:Videopelisivustot
Onni Koski

Onni Hilkia Koski (20. joulukuuta 1913 Halikko – 27. helmikuuta 1999) oli suomalainen Työväen ja Pienviljelijäin Sosialidemokraattisen Liiton poliitikko, joka toimi ministerinä valtiovarainministeriössä Karjalaisen I hallituksessa (1962–1963) ja Rautatieläisten Liiton puheenjohtajana (1957–1973). ==Aiheesta muualla== * Luokka:Suomalaiset ammattiyhdistysjohtajat Luokka:Suomen valtiovarainministerit Luokka:Työväen ja pienviljelijäin sosialidemokraattisen liiton poliitikot Luokka:Vuonna 1913 syntyneet Luokka:Vuonna 1999 kuolleet
Kalatäit

Kalatäit (Branchiura) on parasiittisten äyriäisten alaluokka, jonka asema leukajalkaisissa on epäselvä. Lajeista suurin osa on kalojen ulkoloisia, poikkeuksena muutama laji, jotka loisivat sammakkoeläimissä. Useimmat lajit elävät sisävesissä. Suomesta tunnetaan vain kaksi lajia: Argulus foliaceus sekä Argulus coregoniSilfverberg (1999) A provisional list of Finnish Crustacea. Memoranda Soc. Fauna Flora Fennica 75, 15–37. Kalatäit hakeutuvat tavallisesti kalan kiduskannen alle tai evän taakse, mistä ne eivät irtoa helposti. Ravinnokseen ne imevät isännän verta tai syövät ihoa ja limakalvoa. Alaluokka sisältää yhden lahkon Arguloida (joskus ”Arguloidea”), johon kuulu yksi heimo, Argulidae, josta tunnetaan noin 130 lajia. Niitä pidetään primitiivisinä, mutta niistä ei ole fossiiliaineistoa. Sen lisäksi alaluokkaan kuuluu sukupuuttoon kuollut lahko Cyclida. == Lähteet == == Aiheesta muualla == * ITIS: Branchiura Luokka:Leukajalkaiset
Mario Frick (jalkapalloilija)

Mario Frick (s. 7. syyskuuta 1974 Chur, Graubünden, Sveitsi) on liechtensteinilainen uransa vuonna 2016 lopettanut jalkapalloilija, joka edustaa liechtensteinilaista FC Balzersia. 182 senttimetriä pitkä Frick pelaa joko hyökkääjänä tai keskikentällä hyökkäävässä roolissa. Häntä pidetään yleisesti yhtenä maansa kaikkien aikojen parhaista pelaajista. Frick on pelannut lähes koko ammattilaisuransa ajan nykyisessä koti- sekä synnyinmaassaan Sveitsissä. Frick on pelannut myös Liechtensteinissa ja Italiassa. Nimekkäimpiä hänen edustamiaan seuroja ovat sveitsiläinen FC Basel ja italialainen Hellas Verona. Frick pitää hallussaan Liechtensteinin maajoukkueen maaliennätystä 16 A-maaottelumaalillaan. == Lähteet == == Aiheesta muualla == * Frickin tiedot footballdatabase.comissa Luokka:Liechtensteinilaiset jalkapalloilijat Luokka:Vuonna 1974 syntyneet Luokka:Elävät henkilöt
Mario Frick

Mario Frick voi tarkoittaa seuraavia henkilöitä: * Mario Frick (s. 1974), liechtensteinilainen jalkapalloilija * Mario Frick (s. 1965), liechtensteinilainen poliitikko
Haunting the Chapel

Haunting the Chapel on yhdysvaltalaisen metalliyhtye Slayerin julkaisema EP vuodelta 1984. EP on julkaistu sekä Metal Blade Recordsin ja Enigma Recordsin levymerkillä. EP:tä edeltänyt Slayerin debyyttialbumi Show No Mercy löi itsensä läpi Metal Bladella, jonka seurauksena uusi EP haluttiin saada nopeasti julkaistua. Yhtyeen rumpali Dave Lombardo sai tuplabasari- rummutukseensa opastusta Gene Hoglanilta, joka nuoresta iästään huolimatta oli jo melkoisen taitava rumpali.http://www.decibelmagazine.com/features_detail.aspx?id=4566 Hoglan liittyi myöhemmin Dark Angel -nimiseen yhtyeeseen. ==Kappaleet== Kaikki kappeleet kirjoittaneet Hanneman ja King. # # # # == Kokoonpano == * Tom Araya – laulu, basso * Kerry King – kitarat * Jeff Hanneman – kitarat * Dave Lombardo – rummut \+ * Brian Slagel – tuottaja == Arviot == * Allmusic: Allmusic review * The Rolling Stone Album Guide: The Rolling Stone Album Guide == Lähteet == == Aiheesta muualla == * * Luokka:Vuoden 1984 EP:t Luokka:Slayerin albumit
Salibandyn maailmanmestaruuskilpailut 1996

Salibandyn maailmanmestaruuskilpailut 1996 olivat historian ensimmäiset maailmanmestaruuskilpailut ja ensimmäiset miesten MM-kisat. Ne järjestettiin Ruotsissa kolmen kaupungin Skellefteån, Tukholman ja Uppsalan kesken. Loppuottelu pelattiin loppuunmyydyllä Globen-areenalla. Sitä seurasi 15106 katsojaa, joka on enemmän kuin vuonna 1995 järjestetyn jääkiekon maailmanmestaruuskisojen loppuottelua seurannut yleisömäärä. Mestaruuden voitti isäntämaa Ruotsi. == Alkusarjat == === Lohkon A sarjataulukko === Joukkue Ottelut Voitot Tasapelit Tappiot Maaliero Pisteet Ruotsi 5 5 0 0 65-3 10 Norja 5 3 1 1 33–16 7 Sveitsi 5 3 1 1 35–19 7 Tanska 5 2 0 3 20–28 4 Latvia 5 1 0 4 8–47 2 Viro 5 0 0 5 3–51 0 === Lohkon A ottelutulokset === === Lohkon B sarjataulukko === Joukkue Ottelut Voitot Tasapelit Tappiot Maaliero Pisteet Suomi 5 5 0 0 62-4 10 Tšekki 5 4 0 1 42–10 8 Venäjä 5 3 0 2 45–23 6 Saksa 5 2 0 3 23–18 4 Unkari 5 1 0 4 14–45 2 Singapore 5 0 0 5 3–89 0 === Lohkon B ottelutulokset === == Sijoitus- ja mitaliottelut == === Sijat 11-12 === === Sijat 9-10 === === Sijat 7-8 === === Sijat 5-6 === === Välierä- ja mitaliottelut === ==Lopputulokset== # Ruotsi # Suomi # Norja # Tšekki # Sveitsi # Venäjä # Tanska # Saksa # Latvia # Unkari # Viro # Singapore == Tähdistökentällinen == *maalivahti Stefan Mattsson *puolustajat Jari-Pekka Lehtonen Jonas Eriksson *keskushyökkääjä Andrea Engel *laitahyökkääjät Christian Hellström Martin Olofsson ==Katso myös== * Salibandyn maailmanmestaruuskilpailut ==Aiheesta muualla== * Kisat kansainvälisen salibandyliiton sivuilla * Planet Floorball * YLE Elävä arkisto: Salibandyn MM-finaali 1996 1996 Luokka:Vuoden 1996 urheilu Luokka:Ruotsin salibandy Luokka:Ruotsin urheilutapahtumat Luokka:Skellefteån kunta Luokka:Uppsalan kunta Luokka:Tukholman urheilutapahtumat
Goyan aaveet

Goyan aaveet () on tšekkiläisohjaaja Miloš Formanin 18. ohjaustyö. Vuonna 2006 valmistunut elokuva sai Suomen ensi-iltansa 6. huhtikuuta 2007. Lajityypiltään draamaa edustava elokuva sijoittuu 1700- ja 1800-luvun vaihteen Espanjaan ja kertoo muun muassa taiteilija Francisco de Goyasta. == Näyttelijät == Luokka:Vuoden 2006 espanjalaiset elokuvat Luokka:Espanjalaiset draamaelokuvat Luokka:Miloš Formanin ohjaamat elokuvat
Mentos

Mentos on Perfetti Van Melle Corporationin minttumakeismerkki. Mentos- pastilleja tuotettiin aluksi Hollannissa 1950-luvulla. Sen toi markkinoille Perfetti Van Melle Corporation. Pitkulaisen makeispakkauksen sisällä on yleensä 14 Mentos-pastillia. Makuja on seitsemän erilaista, ja niihin kuuluvat: mansikka, minttu, hedelmä, raikas minttu, omena, Tropical Fruits ja Sour mix. Sour mixin sisältämien pastillien maut ovat sitruuna, omena ja viinirypäle. == Suomessa myytäviä Mentos-makuja == Suomessa myydään pääosin kahta eri Mentos-makua ja kahta eri tyyppiä. Mentoksia myydään minttuna ja hedelmänä sekä sokerittomana minttuna ja hedelmänä. Nykyään kuitenkin isoista kaupoista voi ostaa pakkauksia, joissa myydään kahdeksaa erilaista Mentos- makua. === Tavalliset Mentokset === *Mentos Mint *Mentos Fruit *Mentos Salmiakki *Mentos Mansikka *Mentos Fresh Cola *Mentos Rainbow *Mentos Berry Mix *Mentos Tropical Mix *Mentos Mansikka-Jogurtti *Mentos Veriappelsiini ===Sokerittomat Mentokset=== *minttu *hedelmä == Kevytkola ja Mentos -purkaus == Mentos on tunnettu reagoinnistaan kevytcolajuomien kanssa. Kun Mentos putoaa kevytcolapulloon, se aiheuttaa voimakkaan vaahtopurkauksen. Ilmiön aiheuttaja on Mentoksen nukleaatiota. == Lähteet == Luokka:Makeismerkit Luokka:Perfetti Van Mellen tuotemerkit
Viola (jalkapalloilija)

Paulo Sérgio Rosa, pelaajanimeltään Viola (s. 1. tammikuuta 1969 São Paulo, Brasilia) on brasilialainen jalkapalloilija. Hän voitti maailmanmestaruuden vuoden 1994 MM-kisoissa. Hyökkääjänä pelaava Viola edustaa nykyisin brasilialaista Uberlândia Esporte Clubea. Viola aloitti uransa vuonna 1988 Sport Club Corinthians Paulistan joukkueessa. Hän on pelannut urallaan monissa seuroissa pääasiassa Brasiliassa. Euroopassa Viola on pelannut Primera Divisiónin Valenciassa ja Turkissa Gaziantepsporin joukkueessa. Viola voitti Brasilian liigan maalikuninkuuden vuonna 1998. Samana vuonna hän sai myös kyseenalaista kuuluisuutta menettämällä hermonsa täysin kahdessa eri ottelussa muutaman kuukauden sisällä. Brasilian cupin ottelussa kasvattajaseuraansa Corinthiansia vastaan Viola ei suostunut lähtemään kentältä ulosajon jälkeen. Hän seurasi tuomaria ympäri kenttää kunnes hänen joukkuetoverinsa taltuttivat hänet. Sen jälkeen kolme mellakkapoliisia vei Violan pois kentältä. Brasilian sarjan neljännesvälieräottelussa Sport Club do Recifeä vastaan Viola hyökkäsi radiotoimittajan kimppuun ja peli keskeytettiin 20 minuutiksi. Brasilian jalkapallomaajoukkueessa Viola pelasi vuosina 1993–1995 10 ottelua ja teki niissä kolme maalia. Viola pääsi vaihtopelaajana kentälle vuoden 1994 MM- kisojen loppuottelussa, kun Brasilia voitti maailmanmestaruuden. ==Seurat== * 1988–1989 Corinthians * 1990 São José Esporte Clube * 1991 Olímpia * 1992–1995 Corinthians * 1995–1996 Valencia CF * 1996–1997 Sociedade Esportiva Palmeiras * 1998–1999 Santos Futebol Clube * (heinäkuu)1999–2000 Club de Regatas Vasco da Gama * 2001–2002 Santos FC * 2002– (tammikuu) 2004 Gaziantepspor * 2004 Guarani Futebol Clube * 2005 Esporte Clube Bahia * (toukokuu) 2006 São Raimundo Esporte Clube * 2006– (helmikuu) 2007 Clube Atlético Juventus * (helmikuu) 2007 – Uberlândia ==Saavutukset== * Maailmanmestaruus 1994 * Copa CONMEBOL 1998 * Campeonato Brasileiro 2000 * Campeonato Paulista 1988 ja 1995 * Brasilian Cup 1995 * Campeonato Paulistan paras maalintekijä 1993 * Brasilian liigan paras maalintekijä 1998 * Copa CONMEBOL:n paras maalintekijä 1998 ==Aiheesta muualla== * Pelaajakortti sambafoot.comissa Viola Viola Viola Viola
Viola

Viola voi tarkoittaa ainakin seuraavia asioita: * Viola (nimi), naisen etunimi * Viola, sukunimenä: ** Bill Viola (1951–2024), yhdysvaltalainen video- ja installaatiotaiteilija ** Emanuela Viola (s. 1972), italialainen uimari ** Enrique Fernández Viola (1912–1985), uruguaylainen jalkapalloilija ja valmentaja ** Giovanni Viola (1926–2008), italialainen jalkapallomaalivahti ** Roberto Eduardo Viola (1924–1994), Argentiinan presidentti 1981 * Viola, orvokkien kasvisuku * Viola, alttoviulu * Viola da gamba, vanhoja jousisoittimia * Viola d'amore, 14-kielinen jousisoitin * Viola Profonda, alttoviulua muistuttava jousisoitin * Viola (jalkapalloilija), Paulo Sérgio Rosa, brasilialainen jalkapalloilija * Viola (yhtye), suomalainen yhtye * VIOLA - Suomen kansallisdiskografia * Viola, Valion valmistama sulatejuusto * Viola Formula Racing, italialainen pikkuformulatalli * Viola Reggio Calabria, italialainen koripalloseura * Violanpuisto, puisto Helsingissä
Rosario Dawson

Rosario Isabel Dawson (s. 9. toukokuuta 1979 New York City, New York, Yhdysvallat) on yhdysvaltalainen näyttelijä ja tuottaja. Hän debytoi näyttelijänä 17-vuotiaana elokuvassa Kids, joka nosti hänet tähdeksi. Sittemmin hän on tehnyt isoja rooleja elokuvissa kuten MIB II, Sin City ja Eagle Eye. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1995 Kids – tämän päivän lapsia Kids Ruby 1998 Rankkaa peliä He Got Game Lala Bonilla 1998 Side Streets Side Streets Marisol Hidalgo 1999 Pelottomat Light It Up Stephanie Williams 2000 Down to you – me kaksi Down to You Lana 2000 King of the Jungle King of the Jungle Veronica 2001 Josie and the Pussycats Josie and the Pussycats Valerie Brown 2002 Tuhkakeskiviikko Ash Wednesday Grace Quinonez 2002 MIB II – miehet mustissa 2 Men in Black II Laura Vasquez 2002 Pluto Nash The Adventures of Pluto Nash Dina Lake 2002 Ensimmäiset 20 miljoonaa The First $20 Million Is Always the Hardest Alisa 2002 Love in the Time of Money Love in the Time of Money Anna 2002 25th hour - viimeinen ilta 25th Hour Naturelle Riviera 2003 This Girl’s Life This Girl’s Life Martine 2003 Pako viidakkoon The Rundown Mariana 2003 Väritetty totuus Shattered Glass Andy Fox 2004 Aleksanteri Alexander Roksane 2005 Sin City Sin City Gail 2005 Rent Rent Mimi Marquez 2006 Tiskirotat II Clerks II Rebecca ”Becky” Scott 2006 Queens – kovat korttelit A Guide to Recognizing Your Saints Laurie 2007 Grindhouse: Death Proof Death Proof Abernathy Ross 2007 Descent Descent Maya 2008 Explicit Ills Explicit Ills Babon äiti 2008 Killshot Killshot Donna 2008 Eagle Eye Eagle Eye Zoe Perez 2008 Seitsemän elämää Seven Pounds Emily Posa 2009 Wonder Woman Wonder Woman Artemis (äänirooli) 2009 The Haunted World of El Superbeasto The Haunted World of El Superbeasto Velvet von Black (äänirooli) 2010 Percy Jackson: Salamavaras Percy Jackson and the Olympians: The Lightning Thief Persefone 2010 Unstoppable – pysäyttämätön Unstoppable Connie Hooper 2011 Zookeeper Zookeeper Kate 2013 Trance Trance Elizabeth Lamb 2014 Sin City: A Dame to Kill For Sin City: A Dame to Kill For Gail 2014 The Captive The Captive Nicole 2014 Top Five Top Five Chelsea Brown 2015 Helinä-keiju ja Mikä-mikä-hirviön arvoitus Tinker Bell and the Legend of the NeverBeast Nyx (äänirooli) 2015 Justice League: Throne of Atlantis Justice League: Throne of Atlantis Diana Prince / Ihmenainen (äänirooli) 2015 Puerto Ricans in Paris Puerto Ricans in Paris Vanessa 2016 Justice League vs. Teen Titans Justice League vs. Teen Titans Diana Prince / Ihmenainen (äänirooli) 2016 Ratchet & Clank Ratchet & Clank Elaris (äänirooli) 2017 Justice League Dark Justice League Dark Diana Prince / Ihmenainen (äänirooli) 2017 Lego Batman Elokuva The Lego Batman Movie Barbara Gordon / Lepakkotyttö (äänirooli) 2017 Unforgettable Unforgettable Julia Banks 2019 Zombieland: Double Tap Zombieland: Double Tap Nevada ==Aiheesta muualla== * Luokka:Yhdysvaltalaiset elokuvanäyttelijät Luokka:Yhdysvaltalaiset laulajat Luokka:Vuonna 1979 syntyneet Luokka:Elävät henkilöt
Christian Rosenkreutz

Christian Rosenkreutz oli saksalainen tarunomainen mystikko ja okkultisti, mahdollisesti kuvitteellinen henkilö tai allegoria, joka esiintyy kolmessa 1600-luvun ruusuristiläisessä manifestissa. Tarinan mukaan tämä köyhä ritari oli syntynyt Saksassa vuonna 1378 ja perusti sittemmin myyttisen salaseuran nimeltä Ruusuristiläiset. Rosenkreutz tarkoittaa suomennettuna Ruusuristiä. Legendan mukaan Christian Rosenkreutz eli 106-vuotiaaksi eli vuoteen 1484. == Elämä lyhyesti == Rosenkreutzin kerrotaan oppineen alkemian salaisuuksia arabimaissa ennen palaamistaan kotimaahansa Saksaan, jossa hän perusti Pyhän Hengen taloksi kutsutun loosin. Loosiin otettiin kahdeksan oppilasta, mistä johtuen numero kahdeksan on ruusuristiläisille myyttinen luku. Okkultistisissa liikkeissä Rosencreutzia on pidetty myös todellisena henkilönä. Teosofit Rudolf Steiner, Annie Besant ja Charles Webster Leadbeater väittivät Rosencreutzin lisäksi jälleensyntyneen 1700-luvulla kreivi Saint-Germainina. == Lähteet == * * * * * === Viitteet === == Kirjallisuutta == * Kaliva, Visa: Rosenkreutz ja Suuri Työ. Quius-kirja, Helsinki, 1996. ISBN, 951-97530-0-1. * * Luokka:Myytit Luokka:Ritarit Luokka:Ruusuristiläisyys Luokka:Okkultismi Luokka:Näennäishistoria
Karate Kid (vuoden 2010 elokuva)

The Karate Kid on vuonna 2010 valmistunut kung fu -elokuva, jonka on ohjannut Harald Zwart. Elokuvan pääosissa nähdään Jackie Chan ja näyttelijä Will Smithin poika Jaden Smith. Se on uusintaversio samannimisestä elokuvasta vuodelta 1984 ja sai ensi-iltansa Yhdysvalloissa 11. kesäkuuta 2010. Teinitähti Justin Bieber laulaa Jaden Smithin kanssa laulun ”Never Say Never”. Musiikkivideolla näytetään pieniä pätkiä elokuvasta. == Näyttelijät == == Arvioita == Nyt-liitteessä neljä kriitikkoa antoi elokuvalle tähtikeskiarvon 1,8. == Lähteet == Luokka:Vuoden 2010 yhdysvaltalaiset elokuvat Luokka:Harald Zwartin ohjaamat elokuvat Luokka:Yhdysvaltalaiset draamaelokuvat Luokka:Kungfuelokuvat
Running Up That Hill

Running Up That Hill on Kate Bushin kappale vuodelta 1985. Kappale on mukana Netflix-suoratoistopalvelun Stranger Things -sarjassa. Kappale on rikkonut kolme Guinnessin maailmanennätystä. Kappaleen julkaisusta on kulunut pisin aika ennen sen nousemista singlelistan ensimmäiseksi, vanhin listaykköseksi kivunnut naisartisti sekä pisin aika, joka on kulunut artistin edellisen kappaleen sijoittumisesta listaykköseksi. == Lähteet == Luokka:Kate Bush Luokka:Vuoden 1985 kappaleet Luokka:Brittiläiset rockkappaleet
Sumatrankaniini

SumatrankaniiniFMNH - Leporidae (Nesolagus netscheri) on ainoastaan Sumatran saaren Barisanin vuoristossa elävä jäniseläin. Lajia on tavattu harvoin. Kameralle se on tallentunut vuonna 2000 ja tammikuussa 2007. Sumatrankaniinista tiedetään hyvin vähän. Se on noin 40 senttimetrin pituinen ja painaa noin kilon. Väritykseltään se on harmaa, ja sen tuntomerkkeinä toimivat erityisesti sen ruskeat raidat. Hännän väritys on puolestaan punertava. Se elää korkealla vuoriston metsissä, 600–1 400 metrin korkeudessa, ja on yöeläin. Metsien raivaaminen maanviljelylle on lajin suurin uhka. == Lähteet == Luokka:Jäniseläimet
Geta

Geta tarkoittaa seuraavia asioita: * Geta, Suomen kunta * Geta, Rooman keisari * geta, japanilainen jalkine.
Swinburne

Swinburne voi tarkoittaa seuraavia henkilöitä: * Algernon Charles Swinburne (1837–1909), englantilainen runoilija * Richard Swinburne (s. 1934), brittiläinen filosofi
Aksim

Miska Soini, taiteilijanimeltään Aksim, on Tikkakoskelta kotoisin oleva helsinkiläinen rap-artisti, musiikkituottaja ja DJ. Hän on tullut tunnetuksi Kemmuru-rap-yhtyestä Jodarokin ja DJ J-Lainin kanssa. Hän on tuottanut kappaleita muun muassa Karri Koiralle, JVG:lle, Ruudolfille, Stepalle, Soloselle, Loost Koosille, Palefacelle, Fintelligensille ja Vähäisille Äänille. Aksim on myös suomalaisessa ”Shakkii” nimisessä rap- duossa yhdessä Joosu J:n kanssa. == Diskografia == ===Soolo=== *Bläksim: The Don Pappa I 12" (2004) *Bläksim: The Don Pappa II 12" (2005) *Bläkie Flawless 10" (2005) *Touchdown 12" (Aksim & Ruudolf) (2005) *Syvä itä (Jodarok vs. Bläksim) (2005) *Happy B'day Rok CD-r (2008) *Haters' Love Party CD-r (2009) *Rima 614 (2010, Monsp) *MPK instrumentals (2011) *Homey Classixz (2011) *Pää grilliin (single, 2013) *Isompaa kuin Aksim (2014) *Ghost Dog ft. Gettomasa (single, 2016) *Benzi ft. Korstoraatio (single, 2017) *Kymmenen euron kesämekot (2017) ===Kemmurun kanssa=== *Kemmuru EP (2001) *Mite se teiä...? (2003) *Bläkie, Loco & Luchi Lover (2006, Monsp) *Kehumatta paras (2006, Monsp) *Meiltä puuttuu kaikki (2010, Monsp) ===HKI Crates=== *HKI Crates (2012) ===Shakkii aikainen tuotanto=== === Studioalbumi === * === EP === * === Singlet === * ”23 leukaa” (2021) * ”Punaiset siivet” (2022) * ”Diana (feat. Stepa)” (2022) * ”Haaremi / Klaani” (tuplasingle, 2023) * ”Rio” (2023) * ”Vespa (feat. Lyttä) / Vadelma” (tuplasingle, 2023) * ”Sattumaa” (2024) * ”Pooloo ja fiilaa (feat. Röge ja Wayne Amor)” (2024) * ”Leija” (2024) * ”Makaveli (feat. Gettomasa)” (2024) ===Vierailijana=== Artisti Kappale Albumilta Muut vierailijat Vuosi Murmurecordings "Hurulluru" Escapemodule Yodahrock 2002 Tulenkantajat "Yön kansa" Hyvää syntymäpäivää rouva presidentti A. Paskiainen & Yodarokki 2003 Jage "Uusi päivä" Mun silmin 2004 Jage "Super upee" Mun silmin Rudy 2004 Ruudolf "Doupeimmat Jumala seivaa" Doupeimmat Jumala seivaa 2004 Ruudolf "Räppää tähän" Semihot Ruudolf Megamixtape 2006 Ville Kalliosta "Ett uppoo" 100 x 200 mg Teesi 2007 Loost Koos "Pojast miehex" Peruna & timantti Ruudolf 2007 Loost Koos "Syntymäpäivät" Ei väistetä jos ei tunneta Stepa 2008 Opaali "W.M.D." Hinnalla millä hyvänsä Särre 2010 HKI Crates "Lelu" HKI Crates Kemmuru & Puppa J 2012 Aivovuoto "Enemmayn" Aivovuoto Kemmuru 2013 Musta Barbaari "Salil eka salil vika" – 2013 == Tuotanto == *Luettelo Aksimin tuottamista kappaleista == Lähteet == == Aiheesta muualla == * Aksim Soundcloud-sivustolla * Aksim instagram -sivustolla Luokka:Suomalaiset hip hop -artistit Luokka:Suomalaiset hip hop -tuottajat Luokka:Suomalaiset DJ:t Luokka:Elävät henkilöt Luokka:Syntymävuosi puuttuu
Synnynnäinen vihurirokko-oireyhtymä

Synnynnäinen vihurirokko-oireyhtymä on sairaus, jonka lapsi voi saada äidin raskauden aikana kärsimästä vihurirokkotartunnasta. Riski sikiön vaurioitumiseen vihurirokon johdosta on kohonnut raskauden ensimmäisen kolmanneksen aikana. Synnynnäisen vihurirokko-oireyhtymän oireita ovat muun muassa poikkeuksellinen pienikokoisuus, pienipäisyys, keskushermoston vauriot, kuulovamma, sydänvika ja kehitysvammaisuus. Vihurirokkorokotusten ansiosta oireyhtymä on nykyään harvinaistunut. Vuonna 2015 julkaistujen WHO:n tietojen mukaan maailmassa syntyy vuodessa noin 110 000 oireyhtymää sairastavaa lasta ja määrä on laskussa. Ennen rokotuksia neljällä tuhannesta vastasyntyneestä oli oireyhtymä. Vuonna 2001 Yhdysvalloissa todettiin yhdeksäntoista uutta oireyhtymätapausta, kun vuosikymmen aiemmin vastaava määrä oli ollut 1 401\. Vihurirokko-oireyhtymä on aiemmin ollut suuri synnynnäisen kuurosokeuden aiheuttaja.http://www.angelfire.com/journal/kuurosokeus/kuurosok.htm == Lähteet == Luokka:Oireyhtymät
Lieserl Einstein

Lieserl Einstein (tammikuu 1902 – syyskuu 1903) oli Albert Einsteinin ja Mileva Marićin ensimmäinen lapsi ja ainoa tytär. Lieserl Einstein syntyi Novi Sadissa. Lieserl oli vuoteen 1986 asti tuntematon henkilö tutkijoille, kunnes löydettiin Einsteinin ja Marićin väliset kirjeet. Lieserlin kuolinsyytä ei tiedetä varmasti, mutta Michele Zackheim mainitsee kirjassaan Einstein’s Daughter mahdolliseksi kohtaloksi tulirokon. == Elämä == Ensimmäinen maininta Lieserl Einsteinista löytyy kirjeestä, joka on päivätty 4. helmikuuta 1902, jossa tuore isä kysyy lapsen vointia. Marić synnytti esikoisensa vanhempiensa luona Novi Sadissa Serbiassa. Einstein itse oli Bernissä. Lieserl aiheutti paljon eripuraa Einsteinin perheen ja Marićin perheen välille, sillä lapsi oli syntynyt avioliiton ulkopuolella. Viimeisen kerran Lieserl mainitaan kirjeessä, joka on päivätty syyskuun 19. vuonna 1903. Kirjeessä mainitaan Lieserlin annettavaksi adoptoitavaksi. == Katso myös == * Eduard Einstein * Hans Albert Einstein == Lähteet == * http://www.einstein- website.de/biographies/einsteinlieserl_content.html == Aiheesta muualla == * Luokka:Einsteinit Luokka:Serbialaiset henkilöt Luokka:Vuonna 1902 syntyneet Luokka:Vuonna 1903 kuolleet en:Einstein family#Lieserl Einstein
SSX

SSX:llä voidaan tarkoittaa: * SSX-pelisarjaa. ** SSX:sää, kyseisen pelisarjan ensimmäistä osaa
Oineus

Oineus () oli kreikkalaisessa mytologiassa Kalydonin kuningas ja Porthaonin poika. Hänellä oli ensimmäisen vaimonsa Althaian kanssa lapset Deianeira, Meleagros sekä meleagridit, Meleagrosin sisaret, joista nimetään Melanippe. Toisen vaimonsa Periboian kanssa hänellä oli poika nimeltä Tydeus, joka myöhemmin karkotettiin Aitoliasta ja esiintyy Argokseen liittyvissä myyteissä. Oineus toi viininvalmistuksen, jonka hän oppi Dionysokselta, Aitoliaan. Hän uhrasi joka vuosi jumalille, mutta eräänä vuonna hän unohti tehdä tämän Artemiin kunniaksi, jolloin tämä lähetti Kalydonin metsäkarjun tuhoamaan hänen valtakuntaansa. Päästäkseen eroon vitsauksestaan Oineus lähetti poikansa Meleagrosin keräämään kasaan Kreikan sankarit ja tappamaan karjun.Ovidius: Muodonmuutoksia viii.260-328 Hänet syrjäyttivät välillä vallasta Agrioksen pojat, mutta Diomedes nosti hänet takaisin Kalydonin kuninkaaksi ja myös hautasi kuninkaan Argokseen tämän kuoltua. ==Lähteet== Luokka: Kreikkalainen mytologia
Oka

Oka () on Venäjällä virtaava 1 550 kilometriä pitkä joki, joka laskee Volgaan. Se on yksi Volgan pisimmistä sivujoista. Oka alkaa Kurskin pohjoispuolelta ja yhtyy Volgaan Nižni Novgorodin luona. Okaa käytetään laajasti kuljetukseen. ==Lähteet== ==Aiheesta muualla== Luokka:Volgan vesistö Luokka:Kalugan alueen joet Luokka:Moskovan alueen joet Luokka:Nižni Novgorodin alueen joet Luokka:Orjolin alueen joet Luokka:Rjazanin alueen joet Luokka:Tulan alueen joet Luokka:Vladimirin alueen joet
Meleagridit

Meleagridit olivat kreikkalaisessa mytologiassa Althaian ja Oineuksen tyttäriä. Kun heidän veljensä Meleagros kuoli Kalydonin metsäkarjun metsästyksen jälkimainingeissa, Artemis viimeisteli vielä kostonsa muuttamalla meleagridit helmikanoiksi.Ovidius: Muodonmuutoksia viii.534 Osa helmikanojen suvusta viittaakin latinankielisessä nimessään meleagrideihin (meleagris, meleagrides). Myös kalkkunan suku on latinaksi Meleagris. Meleagrideista nimetään ainoastaan Melanippe. Vaikka myös Deianeira ja Gorge olivat Meleagrosin sisaria, Artemiin kosto ei ulottunut heihin heidän suremisensa tähden, eikä heitä lasketa kuuluvaksi meleagrideihin.Hyginus: Fabulae clxxiv ==Lähteet== Luokka: Kreikkalainen mytologia
Sakae Urakami

Sakae Urakami (, 1882 – 1971) oli kyūdōn eli perinteisen japanilaisen jousiammunnan Heki-ryū Insai-ha -tyylisuunnan päämies ja yksi nykyaikaisen kyūdōn kehittäjistä. Sakae Urakami syntyi vuonna 1882 Hyōgon prefektuurissa, Japanissa. Hän aloitti kyūdōn opiskelun kymmenvuotiaana isänsä Naookin opastuksella. Hän vastaanotti menkyonsa (opettajalisenssin) vuonna 1912 Katsuyata Tokuyamalta. Tämän jälkeen hän toimi päätoimisena Heki-ryū kyūdō -opettajana. Urakami oli yksi viidestä kyūdōn uudistajasta, jotka kehittivät Japanin Kyūdō-liiton ammunnan säännöstön kyūdō kyōhonin 1953. Kyūdōn muotojen yhtenäistäminen mahdollisti eri koulukuntien yhteiset vyökokeet ja kilpailut. Luokka:Japanilaiset budokat Luokka:Budō- ja bujutsuvaikuttajat Luokka:Kyūdō Luokka:Vuonna 1882 syntyneet Luokka:Vuonna 1971 kuolleet
RPGamer

RPGamer on tietokone- ja konsoliroolipeleille omistettu pelisivusto, joka julkaisee lajityypin peleihin liittyviä uutisia, ennakoita ja arvosteluja. Sivustolla on yhteensä seitsemän eri kieliversiota, jotka englannin ohella ovat italia, espanja, portugali, saksa, ranska ja japani. RPGamerin yhteisöön voidaan lisätä omia arvosteluja, piirroksia, musiikkia ja tarinoita. Yhteisössä sijaitsee myös tilastoja, peliaiheisia julistekuvia ja nimenomaan japanilaisista RPG-peleistä kertova ”Japandemonium”-osio, johon lukeutuu uutisia, kuvakaappauksia ja lista viikon myydyimmistä peleistä. == Historia == RPGamer kehittyi Andrew Vestalin vuonna 1995 luomasta UnOfficial SquareSoft HomePagesta, joka oli SquareSoftin pelejä varten kehitetty fanisivu. 1997 sivusto vaihtoi nimensä Square.Netiksi, jota piti yllä Squaren oma palvelin. Tämä kuitenkin johti Square.Netin sulkemiseen, sillä sivu käytti Squaren palvelinta tämän tietämättä. Muita kuin vain Squaren roolipelejä käsittelevä RPGamer syntyi maaliskuussa 1998, kun Vestal luovutti sivustonsa Mikel Tidwellin käyttöön ja auttoi sivun elvyttämisessä. == Aiheesta muualla == * RPGamerin kotisivusto Luokka:Videopelisivustot
Kimmo Valtanen

Kimmo Valtanen (s. 24. huhtikuuta 1968 Rovaniemi) on Suomen Sony BMG:n toimitusjohtaja vuodesta 2004. Koulutukseltaan Valtanen on ekonomi. Valtanen oli Idolsin vierailevana tuomarina sarjan kolmannen tuotantokauden kolmannessa finaalissa. Hän tuomaroi myös viidennen tuotantokauden kolmannessa finaalissa. Omaa musiikkitaustaa Valtasella on Supperheads-yhtyeestä, jossa hän oli sanoittaja ja basisti. ==Lähteet== Luokka:Suomalaiset liikemiehet Luokka:Suomalaiset musiikkivaikuttajat Luokka:Suomalaiset muusikot Luokka:Vuonna 1968 syntyneet Luokka:Elävät henkilöt
Evita (elokuva)

Evita on vuonna 1996 ilmestynyt Alan Parkerin ohjaama musikaalielokuva, joka perustuu samannimiseen teatterimusikaaliin. Se kertoo Evitana tunnetusta Argentiinan presidentin puolisosta Eva Perónista. Elokuvan pääosissa ovat Madonna, Antonio Banderas ja Jonathan Pryce. Elokuva voitti Oscarin parhaasta laulusta, Andrew Lloyd Webberin säveltämästä ja Tim Ricen sanoittamasta kappaleesta "You Must Love Me". Se oli ehdokkaana myös neljässä muussa kategoriassa. Elokuva voitti lisäksi kolme Golden Globe -palkintoa kategorioissa paras elokuva, paras naispääosa ja paras tunnusmelodia. Luokka:Vuoden 1996 yhdysvaltalaiset elokuvat Luokka:Musikaaleihin perustuvat elokuvat Luokka:Yhdysvaltalaiset elokuvamusikaalit Luokka:Alan Parkerin ohjaamat elokuvat Luokka:Oliver Stonen käsikirjoittamat elokuvat
Jorma Mattinen

Jorma Kalervo Mattinen (s. 13. tammikuuta 1955 Teuva)Kuka kukin on 2007, Otava 2006 on suomalainen kemian professori, joka toimi 2005 Åbo Akademin rehtorina 2005–2014. Hän oli ensimmäinen äidinkieleltään suomenkielinen Åbo Akademin rehtori. Mattinen väitteli vuonna 1987. Vuodesta 1991 alkaen hän on toiminut orgaanisen kemian professorina Åbo Akademissa. ==Lähteet== ==Aiheesta muualla== *http://notes.utu.fi/ty/webexper.nsf/0/88ce34f53847ae91c22565e7003e2da7?OpenDocument *http://www.abo.fi/meddelanden/artiklar/2005_13_mattinen.sht *http://www.pohjalainen.fi/teemat/teematarticle.jsp?category=5&p;=5&article;=32562 *http://web.abo.fi/meddelanden/artiklar/2005_13_mattinen.sht Luokka:Åbo Akademin rehtorit Luokka:Åbo Akademin professorit Luokka:Suomalaiset professorit Luokka:Suomalaiset kemistit Luokka:Vuonna 1955 syntyneet Luokka:Elävät henkilöt
Léon Victor Auguste Bourgeois

Léon Victor Auguste Bourgeois (21. toukokuuta 1851 Pariisi – 29. syyskuuta 1925) oli ranskalainen poliitikko, jolle luovutettiin Nobelin rauhanpalkinto vuonna 1920. == Elämäkerta == Ennen prefektuurihallinnon palvelukseen antautumistaan Bourgeois opiskeli lakia. Prefektihallinnossa hän toimi Marnen departementin pääsihteerinä vuodesta 1880, apulaisprefektinä Reimsissä vuonna 1880, Tarnin prefektinä vuodesta 1882, Haute-Garonnen prefektinä vuodelta 1885 ja viimeksi Pariisin kaupungin poliisiprefektinä vuodesta 1887. Seuraavana vuonna hänet valittiin radikaalipuolueen edustajaksi Marnen vaalipiiristä. Hänet nimitettiin apulaisvaltiosihteeriksi Charles Floquet'n hallitukseen ja vuodesta 1890 lähtien hänen hoiti useita merkittäviä hallitustehtäviä: * Sisäministeri 1890 * Opetus- ja taideministeri 1890–1892 * Oikeusministeri 1892–1893 * Pääministeri 1895–1896 * Sisäministeri 1895–1896 * Ulkoministeri 1896 * Opetus- ja taideministeri 1898 * Edustajainhuoneen puhemies 1902–1905 * Ulkoministeri 1906 * Työministeri 1912–1913 * Ulkoministeri 1914 * Valtioministeri 1915–1916 * Työ- ja sosiaaliministeri 1917 * Valtioministeri 1917 * Senaatin puhemies 1923–1924 Vuosina 1902–1904 hän toimi edustajainhuoneen puhemiehenä. Tämän jälkeen hänestä tuli vuonna 1905 Marnen departementin senaattori ja hän toimi senaatin puhemiehenä vuosina 1920–1923. Hänellä oli merkittävä rooli työntekijöiden ja maanviljelijöiden eläkelain säätämisessä. Opetusministerinä ollessaan hän teki useita merkittäviä reformeja Ranskan julkiseen koulujärjestelmään. Hän esimerkiksi perusti 1898 aikuisväestölle suunnatut peruskoulun kurssit. Marraskuussa 1895 hän muodosti oman hallituksensa, joka koostui pääsääntöisesti radikaalipuolueen jäsenistä. Vuonna 1899 pidetyssä Haagin rauhankonferenssissa hän edusti Ranskaa menestyksekkäästi ja arvokkaasti. Vuonna 1903 Bourgeois nimitettiin jäseneksi Haagin konferenssissa perustettuun kansainväliseen sovittelutuomioistuimeen. Ulkoministerinä hän johti Ranskan valtuuskuntaa Algecirasin konferenssissa. Maailmansodan jälkeen perustetun Kansainliiton puitteissa hän johti järjestön neuvoston toimintaa, toimien sen puheenjohtajana. Näistä ansioistaan hänelle myönnettiin vuonna 1920 Nobelin rauhanpalkinto. == Lähteet == * About Leon Victor Auguste Bourgeois * Jolly, Jean; toim. Dictionnaire des parlementaires français: Notices biographiques sur les ministres, députés et sénateurs français de 1889 à 1940. 6 vols. Pariisi: Presses universitaires de France, 1960-70\. === Viitteet === == Aiheesta muualla == Luokka:Nobelin rauhanpalkinnon saajat Luokka:Ranskan ulkoministerit Luokka:Ranskan oikeusministerit Luokka:Ranskan opetusministerit Luokka:Sisäministerit Luokka:työministerit Luokka:Vuonna 1851 syntyneet Luokka:Vuonna 1925 kuolleet
Tarso Marques

Tarso Anibal Santanna Marques (s. 19. tammikuuta 1976 Curitiba, Brasilia) on brasilialainen autourheilija. Hän osallistui 26 Formula 1 -sarjan Grand Prix -kilpailuun kausilla 1996, 1997 ja 2001. Hän ajoi kaikki kautensa Minardilla, eikä hän saavuttanut yhtään MM-pistettä. Marques on ajanut myös Champ Car -sarjassa ja ajaa nykyään Brasiliassa vakioautoilla. == Uran alku == Viiden karting-vuoden jälkeen Marques kilpaili Formula Chevrolet -sarjassa kotimaassaan Brasiliassa ollessaan vasta 16-vuotias. Hän voitti mestaruuden heti ensi yrittämällään. Kaudeksi 1993 hän siirtyi Formula 3 Sudamericana -sarjaan ja myöhemmin Euroopan Formula 3000 -sarjaan. Hänestä tuli nuorin molemmissa sarjoissa voittanut kuljettaja. == Formula 1 -ura == Marques pääsi kaudella 1996 kilpailemaan ensimmäistä kertaa Formula 1 -sarjassa. Kyseisellä kaudella hän ajoi osallistui kahteen osakilpailuun Minardin ratissa. Lisäksi kaudella 1997 hän korvasi Prost-talliin siirtynyttä Jarno Trullia Kanadan GP:stä lähtien. Vuodeksi 1999 Marques siirtyi kilpailemaan CART-sarjaan. Kaudeksi 2001 Marques palasi F1-sarjaan. Hän ajoi Minardilla Fernando Alonson tallikaverina. Kausi loppui Marquesin osalta jo Belgian GP:n jälkeen, kun malesialainen Alex Yoong korvasi hänet. Kyseisellä kaudella Marques oli kahdesti yhdeksäs, jotka jäivät hänen parhaaksi sijoikseen. Kausi jäi Marquesin viimeiseksi F1:ssä, eikä hän näin ollen ajanut yhtään kokonaista kautta sarjassa. == Ura F1:n jälkeen == Marques ajoi vuosina 2004 ja 2005 Champ Car -sarjassa, jota edeltäneessä CART-sarjassa hän oli ajanut jo vuosina 1999 ja 2000. Hän ajoi FIA GT Championship -sarjassa Ferraria kolmessa kilpailussa. Hän saavutti kymmenen pistettä. Kaudesta 2006 lähtien Marques on ajanut Brasilian Touring car -sarjassa. == Formula 1 -tulokset == Kausi Talli 1 2 3 4 5 6 7 8 9 10 11 12 13 14 15 16 17 Pisteet Sijoitus 1996 Minardi AUS BRA Kesk. ARG Kesk. EUR SMR MON ESP CAN FRA GBR GER HUN BEL ITA POR JPN 0 24. 1997 Minardi AUS BRA ARG SMR MON ESP CAN FRA Kesk. GBR 10 GER Kesk. HUN 12 BEL Kesk. ITA 14 AUT EX LUX Kesk. JPN Kesk. EUR 15 0 25. 2001 Minardi AUS Kesk. MAL 14 BRA 9 SMR Kesk. ESP 16 AUT Kesk. MON Kesk. CAN 9 EUR Kesk. FRA 15 GBR DNQ GER Kesk. HUN Kesk. BEL 13 ITA USA JPN 0 22. == Lähteet == == Aiheesta muualla == * Tarso Marquesin kotisivut Luokka:Brasilialaiset Formula 1 -kuljettajat Luokka:Champ Car -kuljettajat Luokka:Vuonna 1976 syntyneet Luokka:Elävät henkilöt